Isadepäev

Isadepäev on tähtpäev, millega märgitakse meeste rolli laste kasvatamisel ning avaldatakse tänu isadele ja vanaisadele. Eestis peetakse isadepäeva novembrikuu teisel pühapäeval. 

Alates 1998. aastast annab Eesti Naisliit välja aasta isa aunimetust.

Ajalugu
Isadepäeva tähistati esimest korda 1910. aastal Ameerika Ühendriikides Washingtoni osariigis Spokane'i linnas. Ameerika Ühendriikides kuulutati see tähtpäev riigipühaks 1966. aastal president Lyndon Johnsoni valitsemise ajal.

Traditsiooni algatas naine, kelle sõjaveteranist isa oli pärast abikaasa surma üksi kuus last üles kasvatanud. Ameerika Ühendriikides on isadepäev juunikuu kolmandal pühapäeval.

Vaata ka
Emadepäev
Lastepäev
Vanavanemate päev

Välislingid 
 

Tähtpäevad